Επιδημιολογική μελέτη τραυματισμών στους φοιτητές/τριες του ΤΕΦΑΑ Θεσσαλονίκης του ΑΠΘ
Creators: name: Ζερβού, Όλγα Ιωάννη
Publisher: name: Aristotle University of Thessaloniki
Year: 2024
Subjects: Τραυματισμοί φοιτητών
παράγοντες κινδύνου τραυματισμών
επιδημιολογία τραυματισμών
αθλητικές κακώσεις
Student injuries
injury risk factors
injury epidemiology
sports injuries

description: Οι φοιτητές Φυσικής Αγωγής και Αθλητισμού ενίοτε φαίνεται να υποφέρουν από τραυματισμούς στο πλαίσιο της φοίτησής τους στη σχολή. Σκοπός της έρευνας ήταν η καταγραφή των τραυματισμών των τριτοετών φοιτητών του Τμήματος Επιστήμης Φυσικής Αγωγής και Αθλητισμού του Αριστοτελείου Πανεπιστημίου της Θεσσαλονίκης, στο πλαίσιο των σπουδών τους στα μαθήματα εφαρμογής, καθώς και η αναγνώριση των παραγόντων τραυματισμών ως προς την επίτευξη ενός πλάνου πρόληψης. Για τον λόγο αυτό δημιουργήθηκε και χρησιμοποιήθηκε ως μεθοδολογικό εργαλείο ένα ερωτηματολόγιο με ερωτήσεις κυρίως κλειστού τύπου. Ο αριθμός του δείγματος ήταν 193 φοιτητές/-τριες (81 άντρες, 112 γυναίκες). Σύμφωνα με τα αποτελέσματα, το 41,24% (n=80) των φοιτητών/-τριών τραυματίστηκε κατά τη διάρκεια των σπουδών και ειδικότερα, το 23% (n=45) των φοιτητών τραυματίστηκε στα μαθήματα εφαρμογής, με τον παράγοντα του φύλου, του βάρους και του ύψους να μην επιδρούν σε αυτό. Τα μαθήματα με τους συχνότερους τραυματισμούς ήταν η ενόργανη γυμναστική (41,67%), έπειτα η χειροσφαίριση (25%) και μετά η ρυθμική γυμναστική (8,33%). Η πλειονότητα των τραυματισμών σημειώθηκε στα κάτω άκρα (53,49%) και ακολούθως στα άνω άκρα (25,58%), με κυριότερο είδος τραυματισμού να αναφέρονται οι θλάσεις (25,58%) και τα διαστρέμματα (20,93%). Η ανατομική εντόπιση και το είδος τραυματισμού βρέθηκε να σχετίζονται με τις ημέρες απουσίας από τη σχολή λόγω του τραυματισμού, όπως και η αλληλεπίδραση αυτών των παραγόντων σχετίζεται με τις ημέρες απουσίας από τη σχολή. Το 58,1% των φοιτητών/-τριών αξιολόγησαν την παρεχόμενη ασφάλεια κατά τη διάρκεια των μαθημάτων εφαρμογής με τουλάχιστον 6/10. Ως αίτια τραυματισμού αναφέρθηκαν η ελλιπής εκμάθηση τεχνικής (21%), και οι ανεπαρκείς αθλητικές εγκαταστάσεις και ο εξοπλισμός (14%). Συμπερασματικά, λοιπόν, διαπιστώνεται πως ένα σημαντικό ποσοστό των φοιτητών-τριών του ΤΕΦΑΑ με έδρα τη Θεσσαλονίκη του ΑΠΘ, περίπου τέσσερις στους δέκα, έχει υποστεί κάποιο τραυματισμό κατά το διάστημα των τριών πρώτων ετών φοίτησης με τους περισσότερους εξ αυτών να τραυματίζονται στα μαθήματα εφαρμογής της σχολής. Τα ευρήματα της μελέτης μπορούν να χρησιμοποιηθούν μελλοντικά για αποφυγή και πρόληψη αντίστοιχων τραυματισμών.
description: Physical education and sport students seem to suffer injuries as part of their studies. The purpose of the research was to record the injuries of the third-year students of the School of Physical Education and Sports Science of the Aristotle University of Thessaloniki, in the context of their studies in the application courses, as well as to identify the related injury factors. Thus, a questionnaire was created and used as a methodological tool which consisted mostly of closed questions. Overall, 193 students (81 males, 112 females) participated in the study. According to the results, totally 41.24% (n=80) of the students were injured during their studies and 23% (n=45) in the applied courses of sport disciplines, with the factors of gender, weight and height were not found to affect. The courses with the most frequent injuries were gymnastics (41.67%), handball (25%) and rhythmic gymnastics (8.33%). The majority of injuries occurred in the lower limbs (53.49%) followed by the upper limbs (25.58%), with fractures (25.58%) and sprains (20.93%) being the most frequently reported type of injury. Anatomical location and type of injury were found to be associated with days absent from school due to the injury, and the interaction of these factors was also associated with days absent from school. Moreover, 58.1% of students rated the security provided during the applied courses at least 6/10. Insufficient learning of technique (21%), and inadequate sports facilities and equipment (14%) were reported as causes of injury. In conclusion, therefore, it is established that a significant percentage of the physical education and sports science students, approximately four out of ten, have suffered an injury during the first three years of studies, with most of them being injured in the applied courses. The findings of the study can be used in the future to avoid and prevent similar injuries.